Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
5 เม.ย. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้าเปิดตลาดโดดขึ้นกว่า 11 จุด และขึ้นไปทำจุดสูงสุดครึ่งเช้าที่ระดับดัชนี 1,738.65 จุด ก่อนจะแกว่งตัวออกข้าง ปิดภาคเช้าที่ระดับดัชนี 1,732.63 จุด ปรับตัวเพิ่มขึ้น 7.65 จุด ด้วยมูลค่าซื้อขายราว 3.2 หมื่นล้านบาท
โดยมีกลุ่มพลังงาน (ENERG) ที่พลิกกลับรีบาวด์ ประคองตลาดแกว่งตัวแดนบวกภาคเช้านี้
มุมมองตลาดช่วงบ่าย: หลังจากการปรับตัวหลุดกรอบ Sideway 1,760-1,850 จุดก่อนหน้านี้ ทำให้แนวโน้มของ SET เลือกทางลงมากกว่าจะที่แกว่งตัว Sideway ตามกรอบเดิม ทางเทคนิค กราฟรายวัน ดัชนีแกว่งตัวกดจุดสูงต่ำลง Lower High ก่อนจะปิดหลุดแนวรับสำคัญ 1,760 จุด ด้วยแท่งเทียน Big Black จากแรงกดดันสัญญาณการกลับตัวอย่าง Bearish Divergence
ประกอบกับเครื่องมือทางเทคนิคทั้ง RSI ที่แกว่งตัวจาก Neutral Zone เข้าสู่ Negative Zone และ MACD ที่ตัดต่ำลงกว่าเส้น Signal และค่าศูนย์ ล้วนบ่งชี้ถึงภาวะอ่อนตัวของดัชนี ทำให้เรามีมุมมองต่อ SET บ่ายนี้เป็นลักษณะ แกว่งตัวซึมลง
กลยุทธ์ในช่วงบ่าย: นักเก็งกำไรระยะสั้น แนะนำถือเงินสด หรือเลือก Trading Short บริเวณแนวต้าน ในตราสารอนุพันธ์ ทั้งนี้ SET มี แนวต้านบริเวณ 1,755-1,760 จุด และมีกรอบแนวรับที่ต้องจับตา ดังนี้ กรอบแรก บริเวณ 1,720-1,730 จุด หากหลุดแนวรับถัดไปบริเวณกรอบ 1,680-1,690 จุด ส่วนนักลงทุนระยะกลาง ยังคงถือเงินสด รอสัญญาณการฟื้นตัวก่อน
Point of View
สะสมกำลัง รอพุ่งทะยาน! Shining Stock บ่ายนี้ เลือก HMPRO การเคลื่อนไหวราคาแกว่งตัวในกรอบแคบลง ในแนวโน้มขาขึ้น จากกราฟรายวัน ทางเทคนิคเกิดสัญญาณเชิงบวก จากสัญญาณซื้อระยะสั้นจาก Modified Stochastics (%K &gt; %D) และ MACD เริ่มโค้งตัวตัดขึ้นเหนือเส้น Signal อีกครั้ง ประกอบกับการแกว่งตัวของราคาหากสามารถเบรกเส้น Downward Slope ได้ จะช่วยยืนยันการฟอร์มตัวแบบ Pennant ซึ่งมีเป้าหมายไกลกว่า 15 บาท ซึ่งถือเป็นแนวต้านแรกที่รอทดสอบอยู่ โดยให้แนวรับ 13.90 บ. Cut Loss หากหลุด 13.70 บ.